[{"text_idx": "#000006", "text": "I Ross Davies, y perchennog salon 26 oed o Lantrisant, roedd \u2018staff proffesiynol a chyfleusterau rhagorol\u2019 yn elfennau hanfodol ar gyfer llwybr llwyddiannus. Bellach, mae Ross wedi cyrraedd rownd derfynol Gwobrau Gwallt a Harddwch y DU 2022 a gynhelir ym mis Mawrth."}, {"text_idx": "#000009", "text": "Ar o\u0302l iddo gwblhau\u2019r cymhwyster Lefel 2 yn llwyddiannus ar gampws Ystrad Mynach Coleg y Cymoedd, cofrestrodd ar y cymhwyster Trin Gwallt Lefel 3 ac nid yw wedi edrych yn o\u0302l. Gyda\u2019i gymhwyster Lefel 3 a\u2019r profiad o weithio mewn salon, penderfynodd agor ei salon ei hun."}, {"text_idx": "#000010", "text": "Wrth so\u0302n am ei lwyddiant dywedodd Ross \u201cPan ymwelais a\u0302 Choleg y Cymoedd, roedd yn amlwg o\u2019r dechrau y byddai\u2019r coleg yn gallu darparu\u2019r profiad yr oeddwn ei angen, gan fod yr ystod o offer oedd ar gael yn rhagorol; roedd fel gweithio mewn salon proffesiynol. Byddaf yn ddiolchgar am byth fy mod wedi cael tiwtor cwrs mor wych a\u2019m helpodd i fagu hyder yn y meysydd yr oeddwn eu hangen ar gyfer gyrfa lwyddiannus yn y sector."}, {"text_idx": "#000012", "text": "Ym mis Mai 2021, penderfynais symud i leoliad hollol newydd a sefydu salon Ross Alexander Hair yn Nhonypandy. Rwy\u2019n falch o ddweud iddo fod yn benderfyniad da. Mae\u2019r busnes yn parhau i dyfu ac rwy\u2019n falch iawn o gael fy chwaer yn gweithio ochr yn ochr a\u0302 mi, yn darparu gwasanaeth coluro yn y salon."}, {"text_idx": "#000013", "text": "Ym mis Rhagfyr, cefais radd 5 seren gan \u2018The Good Salon Guide\u2019 a gydnabuodd ein bod yn dapraru\u2019r \u2018gwasanaeth gorau yn unig\u2019 a \u200b\u200bchefais wybod hefyd fy mod wedi cyrraedd y rownd derfynol yng Ngwobrau Gwallt a Harddwch y DU 2022 a gynhelir ym mis Mawrth 2022. Rydw i wedi fy synnu\u2019n llwyr fy mod i wedi ennill lle yn y rownd derfynol o blith yr holl salonau yn y DU, ac wedi fy enwebu am ddwy wobr sef \u2018Salon Newydd Gorau\u2019r DU 2022\u2019 a\u2019r \u2018Salon a\u0302\u2019r Addurniadau Gorau yn y DU 2022\u2019.\u201d"}, {"text_idx": "#000014", "text": "Wrth longyfarch Ross, dywedodd y tiwtor Trin Gwallt, Joanne Harris, \u201cRwy\u2019n falch iawn o glywed bod Ross eisoes wedi ennill gwobr am y gwasanaeth y mae\u2019n ei gynnig yn ei salon newydd a\u2019i fod hefyd wedi cyrraedd rownd derfynol Gwobrau Gwallt a Harddwch y DU 2022. Mae Ross wedi dangos dawn ac angerdd am drin gwallt erioed ac mae\u2019n awyddus i ddysgu sgiliau newydd. O ystyried yr addurniadau o\u2019r radd flaenaf yn ei salon a\u2019r gwasanaeth proffesiynol y mae\u2019n ei gynnig rwy\u2019n siw\u0302r y bydd yn gwneud yn dda yn y gwobrau. Rydym yn dymuno pob lwc iddo ar gyfer y gwobrau ac am lwyddiant y busnes yn y dyfodol.\u201d"}]